Ялцугъ Эмин

Ялцугъ Эмин — тӀвар-ван авай лезги шаир ва ашукь. Эмин виликан Самур округдин (гилан Ахцегь район) Ялцугърин хуьре Абделкериман хзанда 1698 йисуз дидедиз хьана. Эмин савадлу кас тир. Ада вичи икӀ лугьузва: — «Илимдин гуьгъуьна гьатайди камалдив агакьда, тӀебиатди гьардаз са жуьредин пай ганва. Зани са тӀимил лацу-чӀулавдикай кӀелнава». Эмин РагъэкъечӀай патан халкьарин поэзиядихъ галаз таниш тир ва адаз хъсандиз азербайжан чӀал чидай. Шаирди вичин туькӀуьрунра къунши халкьарин тежрибадикай чӀехи устадвилелди менфят къачузвай. Шаирдин «Гьамлу рикӀ», «Яргъаз хьухь», «Жедач», «Телли», «Дилбер» ва маса шиирра «садбур авач хьайила, садбур бул тир» девирдин татугайвилерикай раханва. Ялцугъ Эминан яшайишдин, насигьатдин ва кӀанивилин чӀаларай, азербайжан ашукьрихъ галаз хьайи гьуьжетрай аквазвайвал, ам зегьметчийрин пад хвейи шаир хьана. Ам гьа девирдин къанунрал нарази ва бахтлу къвезмай чӀаварихъ агъанвай тир: «Са вахт жеда марф къвада, жив ацукьда. Са вахт жеда гатфар гьава галукьда»... Ялцугъ Эмин 1777 йисуз рагьметдиз фена. ==Эдебият== * Акимов Къ. Х. «Лезги зарияр» Категория:Лезги шаирар